Вышэй ужо гаварылася пра важнасць посту і малітвы. Вядома, мы павінны клапаціцца пра гэта на працягу ўсяго года, але ў Вялікі пост — асабліва. Гэта добры час, каб упарадкаваць некаторыя нашы схільнасці. Ці не варта менш бываць у Фэйсбуку, У кантакце або менш фотаздымкаў выкладваць у Інстаграм? А, магчыма, вы не можаце і дня пражыць без ачарнення аднаго з сяброў ці знаёмых? У гэты час варта прыкласці асаблівыя намаганні, каб менш пляткарыць. Так, прасцей за ўсё адмовіцца ад якіх-небудзь прадуктаў. Але значна важней адмовіцца ад тых звычак, якія аддаляюць нас ад Бога.